text: Bilasølurnar 17 milliónir lægri avlop í 2022 enn árið fyri
text: #000001
text: Ráðgevingarfyritøkan Nira hevur aftur í ár greinað roknskapirnar hjá føroysku bilasølunum
text: #000002
text: Ráðgevingarfyritøkan Nira hevur aftur í ár gjørt eina greining av føroysku bilasølunum, sum byggir á at hesar bilasølur hava egið umboð uppá bilmerkir. Talan er um átta bilasølur har roknskapurin fyri 2022 er samanlíknaður.
text: #000004
text: Sambært Akstovuni fall sølan av nýggjum bilum í 2022 við 19,6 prosentum sammett við 2021. Minkingin í søluni var 558 bilar. Talan er tí í veruleikanum um lægstu søluna av nýggjum bilum síðani 2019.
text: #000005
text: Spurningurin er hvussu nógv ein minking í sølu av nýggjum bilum hevur ávirkað ársúrslitið hjá bilasølunum í 2022.
text: #000006
text: Tá hugt verður eftir roknskapartølunum sæst, at 2022 var eitt munandi lakari ár enn síðsta ár, hvat ið ársúrlitið hjá bilasølunum viðvíkur.
text: #000007
text: Í veruleikanum skulu vit heilt aftur til 2014 at finna eitt lægri samlað ársúrslit enn 2022.
text: #000008
text: Ársúrslitið eftir skatt fyri átta bilasølur í 2022 vísir, at samlaða ársúrslitið eftir skatt var 27 mió.kr. sammett við 44 mió.kr. í 2021. Talan er tískil um eina minking í ársúrlsitinum á 17 mío.kr. ella 39 prosent.
text: #000009
text: Rakstrarúrslit hjá bilasølunum fyri 2022Vit hava kannað roknskapirnar hjá átta av bilasølunum í mun til níggju bilasølum í 2021. Roknskapurin hjá Komfortbilum Sp/f var ikki tøkur tá kanning var gjørd.
text: #000010
text: Tískil er Waag P/F aftur komin á sigursskammilin eftir nøkur ár, hvat ið ársúrsliti viðvíkur.
text: #000012
text: Viðmerkjast kann, at Waag eisini er tann bilasølan, sum hevur havt nógv besta samlað úrslit síðstu 10 árini (85,1 mió.kr.), meðan Wenzel hevur havt besta úrslitið síðstu 5 árini (49,6 mió.kr.)
text: #000013
text: Allar bilasølurnar uttan Reyni-Service P/F høvdu eitt verri ársúrslit eftir skatt í 2022 sammett við 2021.
text: #000014
text: Fíggjarstøðan hjá bilasølunum í FøroyumTá hugt verður eftir fíggjarstøðuni hjá bilasøluni, sæst at sera stórur munur er á feløgunum.
text: #000015
text: Tann bilasølan sum hevur størstu bókaðar ognir er Reyni Service P/F, sum hevði samlaðar ognir á 130 mió.kr., býtt á støðisognir á 70 mió.kr. og ognir í umferð á 60 mió.kr. Goymslan av bilum v.m. var 27,6 mió.kr. og tøkur peningur var 1 mió.kr.
text: #000016
text: Waag P/F høvdu næststørstu fíggjarstøðuna, við 93,5 mió.kr. Her skal tó viðmerkjast at goymslan av bilum v.m. var 46 mió.kr., sum er tað mesta hjá nakrari bilasølu í 2022.
text: #000017
text: Um hugt verður eftir fíggjarligu styrkini hjá bilasølunum, so síggja vit, at Reyni Service hevur størsta eginpeningin við 62,5 mió.kr., meðan Waag P/F er á øðrum plássi við 58,2 mió.kr. Á triðja plássi er Auto Service P/F við 48,8 mió.kr.
text: #000018
text: Lyklatølini hjá bilasølunumOgnaravkast er tað lyklatalið, sum vísir best, hvussu gott rakstrarúrslitið er í mun til tann kapitalin á fíggjarstøðuni, sum bilasølurnar nýta at reka teirra felag.
text: #000019
text: Eginpeningsavkastið (rakstrarúrslit í mun til eginpening) vísir hvussu fíggjarliga avkastið hjá eigarunum hevur verið í árinum.
text: #000021
text: Samanumtikið mugu vit staðfesta, at sølan av bilum er minkað við umleið 20 prosentum í 2022, og at allar bilasølurnar uttan Reyni Service høvdu eitt lægri ársúrslit. Tær flestu bilasølurnar eru tó framvegis væl fyri og kunnu standa ímóti verri tíðum.
text: #000023
text: Spurningurin at enda er, hvussu sølan av nýggjum bilum fer at hilnast, tá ið 2023 árið er liðugt.
text: #000024
text: Higartil vísir sølan av nýggjum bilum fyri januar til august í 2023 eitt fall á 88 bilar ella 5,3 prosent samanborið við 2022. Tískil kann ein varislig meting verða, at ein vend má koma í bilasøluni, um metast skal, at árið fyri 2023 fer at hilsnast betur enn í 2022.
text: #000025
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000027
text: Mest lisið á dagur.fo Sjúkrahúsverkið biðið um undantøk á øllum seingjardeildum Innanlands ALS-gjaldið lækkar eitt vet Innanlands La Garonne kemur aftur til Føroya Innanlands Myndir: Fíggjarlógin 2024 løgd fram 64 milliónir krónur í halli í 2024 Innanlands Eingin fólkaskaði men bilarnir fóru illa Innanlands Ríkiligt av pengum til verkfall í langa tíð Innanlands Eivør ger sáttmála við Season of Mist Mentan
text: #000028
text: Sjúkrahúsverkið biðið um undantøk á øllum seingjardeildum
text: #000029
text: La Garonne kemur aftur til Føroya
text: #000030
text: Myndir: Fíggjarlógin 2024 løgd fram
text: #000031
text: 64 milliónir krónur í halli í 2024
text: #000032
text: Eingin fólkaskaði men bilarnir fóru illa
text: #000033
text: Ríkiligt av pengum til verkfall í langa tíð
text: #000034
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000039
text: Fyristing tel. 20 80 80 [email protected]
text: #000040